Diari Oficial de la Generalitat Valenciana


Sumari del DOGV 288, del 19-09-1985 (1985/804993)

ORDRE de 16 de juliol de 1985, de la Conselleria d'Economia i Hisenda per la qual es dicten normes sobre informació, al Ministeri d'Economia i Hisenda, de les inversions efectuades amb càrrec al Fons de Compensació Interterritorial.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   288

Data del DOGV
:   19-09-1985

Secció del DOGV
:   ALTRES DISPOSICIONS

Número del document
:   1985/804993


Data del document
:   16-07-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de 16 de juliol de 1985, de la Conselleria d'Economia i Hisenda, per la qual es dicten normes sobre informació, al Ministeri d'Economia i Hisenda, de les inversions realitzades amb càrrec al Fons de Compensació Interterritorial.  
Considerant necessari establir un sistema comú per a totes les Conselleries, a fi d'informar la Direcció General de Coordinació de les Hisendes Territorials de les inversions efectuades amb càrrec al Fons de Compensació Interterritorial i fent ús de les atribucions que em confereix l'article 35 de la Llei de Govern Valencià, tinc a bé dictar les normes següents:   
Primera. La informació es farà per cada un dels períodes trimestrals dels diferents exercicis econòmics amb càrrec als quals es gestionen crèdits per a inversióprovinents del Fons de Compensació Interterritorial (des d'ara Fons).   
Segona. La informació es confeccionarà individualitzada per cada un dels projectes en execució, i haurà de constar-hi, com a mínim., el nom del projecte, el còdi identificador corresponent i l'import de les certificacions expedides durant el període al qual es refereix la informació.   
Tercera. Totes aquelles modificacions de projectes que no facen variar substancialment el contingut de la distribució del Fons, haurà de comunicar-les la Conselleria inversora a la Intervenció de la Generalitat Valenciana, per tal que aquesta les trasllade a la Direcció General de Coordinació de les Hisendes Territorials, del Ministeri d'Economia i Hisenda, a fi puga realitzar l'oportuna modificació en la comptabilització de l'execució dels projectes inclosos en el Fons.   
Quarta. Aquelles modificacions que afecten de manera notòria a la distribució del Fons, hauran de ser aprovades en primer lloc pel Consell; els acords aprovatoris seran enviats, per les Conselleries respectives, a la Intervenció General de la Generalitat Valenciana, per tal que aquesta els trasllade al Ministeri d'Economia i Hisenda i a la Direcció General de Coordinació de les Hisendes Territorials.   
Cinquena Les certificacions expedides pels Organs encarregats de la gestió del Fons seran enviades a les respectives Intervencions Delegades, les quals, una vegada comprovades i intervingudes de conformitat, les faran arribar a la Intervenció General de la Generalitat Valenciana per a enviar-les a la Direcció General de Coordinació de les Hisendes Territorials.   
Sisena. Aquestes normes són d'aplicació immediata i estaran vigents fins que no siguen derogades o modificades.   
València, 16 de juliol de 1985.   
El Conseller d'Economia i Hisenda,  
ANTONI BIRLANGA I CASANOVA